गणेशमूर्ती निर्मिती कार्यशाळा

गणेशमूर्ती निर्मिती कार्यशाळा हा गणेश चतुर्थी आणि गणेशोत्सवानिमित्त आयोजित  केला जाणारा सांस्कृतिक आणि कलात्मक उपक्रम आहे.

गणेशोत्सव हा एक धार्मिक आणि सामाजिक उत्सव आहे. गणेश चतुर्थीच्या दिवशी कुटुंबात आणि सार्वजनिक गणेशोत्सव मंडळात गणपतीची प्रतिष्ठापना केली जाते. त्यासाठी शाडू माती, प्लॅस्टर ऑफ पॅरिस यापासून तयार केलेल्या मूर्ती विकत आणल्या जातात. पर्यावरणाचा विचार करता शाडू मातीची मूर्ती निसर्गाला बाधक नसल्याचे मानले जाते. त्यामुळे शाडू मातीपासून तयार केलेली मूर्ती विकत आणली जाते. अशी मूर्ती विकत आणणे यापेक्षा स्वतः मूर्ती तयार करणे अशा संकल्पनेतून गणेश मूर्ती तयार करणे यांच्या कार्यशाळा घेणे अशी संकल्पना उदयाला आली.

गणेशोत्सवकाळापूर्वी या कार्यशाळांचे आयोजन केले जाते. शाळा, महाविद्यालये, सहनिवास, पर्यावरण विषयासाठी कार्यरत संस्था अशा विविध ठिकाणी याचे आयोजन केले जाते. शाडू मातीचा वापर करून हाताने गनेप्ती मूर्ती तयार करणे यासाठीचे प्रशिक्षण दिले जाते. सर्व वयोगटातील स्त्री - पुरुष यात सहभागी होतात.

चित्रदालन

 संदर्भ 

वर्ग:गणेशोत्सव
वर्ग:गणपती